La Bibia piemontèisa/Testament Neuv/Gioann Litre/2Gioann


Seconda litra 'd Gioann

Introdussion e ringrassiament 

L'ansian a la Dama sernùa e ai sò fieuj, ch'i-j veuj bin an vrità, e nen mach mi, ma dcò tuti coj ch'a son rivà a conòsse la vrità, përchè la vrità a viv an nojàutri e a sarà con nojàutri për sèmper. Che la grassia, la misericòrdia e la pas, ch'a ven-o da Dé 'l Pare e dal Signor Gesù Crist, pien ëd vrità e d'amor, a sio sèmper con nojàutri.

I son motobin arlegrame d'avèj trovà cheidun dij tò fieuj ch'a vivo d'acòrd con la vrità scond ël comandament ch'i l'oma arseivù dal Pare.

Avis contra ij magister fàuss 

Contut adess, Dama, it arciamo a la ment ch'i l'oma da vorèisse bin l'un con l'àutr. Sto-sì a l'é pa 'n comandament neuv, ma col ch'i l'oma arseivù fin-a dal prinsipi. Vorèisse bin a veul dì fé lòn che Nosgnor a l'ha comandane, e chiel a l'ha comandane 'd vorèisse bin l'un con l'àutr, pròpi coma ch'i l'eve sentùlo fin-a dal prinsipi. I diso parèj përchè për ël mond a coro motobin d'ambrojon ch'a confesso pa che Gesù Crist a sia vnùit përdabon ant un còrp genit. Coj ch'a diso parèj a son dj'ambrojon e dj'anticrist. Pijeve varda 'd nen perde 'l frut ëd nòstr travaj, përchè un bel dì i n'arseivroma n'arcompensa pien-a.

Chionque a trasgrediss la dotrin-a 'd Gesù Crist e a-j resta nen fedel, a peul nen dì ch'a sia 'n comunion con Dé; col ch'a restà ant la dotrin-a 'd Crist a resta an comunion con ël Pare e 'l Fieul. Se cheidun a ven da voi e a porta pa cola dotrin-a-lì, arsèivlo nen an vòstra ca e gnanca deje 'l salut, përchè coj ch'a-j dan ël salut a farìo mach vëdde d'esse sòcio 'd gent ch'a fà d'euvre grame.

Conclusion 

I l'avria da dive tante d'àutre ròbe, ma i veui nen felo con ëd carta e d'inciòstr, përch' i spero 'd podèjve vëdde bin tòst ëd përson-a. Antlora nòstra gòj a sarà completa.

At saluto ij fieuj ëd toa seure, sërnùa da Nosgnor.

Nòte 

Bibia
Testament Neuv
Gioann Litre